Tendríemos dechá-y mano yá al proyeutu Firefox. Remembrái que les tornes yá tan feches y ye namái (namái!.. pero non cenciello), que faceles usables. El proyeutu sigui con owner xspuente@asturies.org y nun hai miente llocalizalu. Tendríemos de ponenos dacordies en Softastur y rexistrar el proyeutu a ún de nós que temos disponibles/activos/con ganes, avisar a Mozilla desplicándo-yos el problema de que nun podemos facer un res, (darréu quel proyeutu ta conxeláu por esa xida) y retomalu. La otra opción, ye una que vos apuntaba: Konqueror. Yá tuve caciplando con él y ye dable tornalu al asturianu usando les plantíes esistentes. Yá fice daqué.... Descargando los .po de les plantíes castellanes (o en swahili, la llingua que más vos preste), pueden editase con PoEdit y xenerar un .mo Ésti .mo métese na carpeta de siempres /usr/share/locale-langpack/ast/LC_MESSAGES y llisto. Hai munches plantíes del proyeutu Konqueror que yá tan nasturianu, gracies a Xuacu y vienen en .mo